
LIDT OM BOGENS MODELLER


I alle de år, jeg har flettet pil, har det været en af de helt store fornøjelser at lave flet til haven. Det er blevet til mange forskellige ting og modeller gennem årene, og en stor del af dem er beskrevet her i bogen. Jeg har ikke brugt plads på at beskrive de teknikker, der er brugt, for de er beskrevet indgående i mange andre gode bøger. Alle teknikker, der er brugt her, er beskrevet i Pileflet 1 Grundlæggende teknik og Pileflet 2 Mere teknik. Ligesom de tidligere bøger er de fleste modeller vist med trin for trin-billeder for at give den bedste ide om, hvordan de er lavet. Har du ikke flettet pil før, vil jeg anbefale, at du tager på et kursus og får startet op der. Bagefter vil det være betydeligt lettere at kunne komme videre.


Hvilke pil skal jeg bruge?


Til alle modeller, jeg har beskrevet her, kan du vælge at bruge mange forskellige pilesorter. Jeg har brugt rød belgier til det meste, men jeg har også brugt lidt purpurea, noir de villaines og leichestershire dix. Som udgangspunkt vil jeg anbefale, at du bruger, hvad du har. Skal du købe pil, så fortæl sælgeren, hvad du skal bruge pilen til. Langt de fleste dyrkere vil kunne rådgive dig om, hvilken sort de vil anbefale til de forskellige modeller.


Hvor længe kan det holde?


Pil er en træsort på lige fod med alle andre træsorter, og ubehandlet vil den forgå udenfor. Du kan bruge træbeskyttelse til at forlænge levetiden på alt, du sætter udenfor. Du skal bare være opmærksom på, om det er noget, der står i forbindelse med noget spiseligt. Træbeskyttelse er meget giftigt, og det går ikke godt med f.eks. ærter. Vi har med godt held brugt køkkenbordsolie, da det er godkendt til fødevarer. Spørg i dit lokale byggemarked om, hvad de vil anbefale. Du kan også vælge ikke at bruge noget til at beskytte dit flet med. Uden beskyttelse vil pilen holde mellem 2 og 5 år, alt efter hvor udsat det er. Så får du fornøjelsen af at skulle lave nye ting.

TIPS OG TRICKS


Der kan være nogle udfordringer med at flette plantestativer, espaliers og andre ting. Der er mange teknikker, der ikke er helt som ved kurveflet, og det kan gøre, at det bliver lidt anderledes at flette eller starte op. Jeg har samlet nogle tips til, hvordan du kommer omkring de udfordringer.


Sæt stager i krukke eller spand




	Det letteste, du kan gøre, når du skal sætte et bestemt antal stager, i krukke er at forestille dig en urskive over krukken. Du starter med at sætte en stage i ved kl. 12 og kl. 6. kl. 3 og kl. 9. Herefter sætter du de resterende stager i.

	Skal du bruge 20 stager, mangler du nu 16 stager, der skal fordeles i 4 mellemrum, dvs. der skal 4 stager i hvert mellemrum. På denne måde kan du lettest sikre dig, at stagerne står med jævnt mellemrum. På denne måde kan du fordele et hvilket som helst antal stager, du kan dele med 4.

Øgning af kimning uden underlag


Når du fletter plantestativer, espaliers, hjul ogfuglefoderhuse, kan du ofte komme ud for at skulle øge en kimning et sted, hvor der ikke er noget fletværk nedenunder. Hvis du øger på sædvanlig vis, kan du risikere, at øgningen springer op, så her kommer et tip til, hvordan du kan øge på en solid måde. Du kan øge på denne måde, uanset om du fletter krydsflet med 2, kimning med 3 eller 4. Her vist med kimning med 3.


Tyk mod tyk




	Der, hvor du almindeligvis ville sætte øgepil ind med tyk ende, lader du øgepilen komme lidt længere ind, end du plejer. Lad øgepilen gå bag en stage, og træk den tykke ende ud foran den stage, der ligger til venstre.

	Flet foran to og bag ved en med den lange ende. Fortsæt på samme måde med de to andre ender.

	Klip enderne rene, så de hviler på ydersiden af stagerne.

Tynd mod tynd




	4. Lav øgningen, når der stadig er 30-40 cm tilbage af de tynde ender af de pil, du fletter med. Lad øgepilen gå bag en stage, og træk den tynde ende ud foran den stage, der ligger til venstre.

[image: ]





	5. Der, hvor du almindeligvis vil Brug både den gamle og den nye tynde ende, og flet foran to og bag ved en. Fortsæt på samme måde med de to andre ender. Fortsæt med at flette med begge ender, til den gamle slipper op. Dermed bliver fletværket lidt kraftigere og mere stabilt.

	6. Sy de tynde ender ind i fletværket.

Hold konstant afstand mellem stagerne


Når du fletter på et plantestativ, espaliers, hjul ogfuglefoderhuse, kan du får problemer med at holde en konstant afstand mellem stagerne. Det kan opleves som meget levende og løst, så det får du et tip til at løse her. Ofte kan det være en god ide at binde stagerne sammen. Det kan være fristende at binde stagerne sammen i den højde, stativet skal ende med at have, men det kan gøre, at stagerne står meget løst. Start med at binde stagerne sammen med snor et stykke nede, og træk snoren op, efterhånden som du fletter. Det giver en bedre støtte til stagerne.




	Når du fletter et stykke oppe af stativet, så sørg for at holde godt på stagerne med venstre hånd. Du skal have fingrene fordelt i samme mellemrum flettepilen stikker ud af. Lad lillefingeren ligge i det venstre mellemrum, de to næste fingre i det midterste mellemrum og pegefingeren i det højre mellemrum. Det giver et godt hold på stagerne.

	Løft venstre hånd op, så du kan se under hånden, hvilken pil du skal flette med.

	Flet med højre hånd, mens du stadig holder med venstre.

	Flyt venstre hånd et mellemrum mod højre og fortsæt.

Fletter du på stager, der står meget tæt, kan du holde en finger mellem stagerne i stedet for to.












Flet tynde ende ind i fletværket


Både på plantestativer, fuglefoderhuse og hjul skal du starte en kimning. De tynde, du starter med, skal låses ind i fletværket. Her får du et tip til, hvordan du kan gøre det på en nem måde. Her er det vist med kimning med tre, men du kan bruge samme metode i krydsflet og kimning med 4.




	Start kimningen med at lade de tre tynde ender gå bag om hver sin stage og stikke ca. 25 cm ud fra stativet. Flet kimning ca. en halv omgang.

	Start det nye sæt kimning op på samme måde. Fortsæt med at flette hen til de første tynde ender.

	Flet de første tynde ender hen over det andet sæt flettepil, til de er helt flettet op. Gør det samme på den modsatte side, så de tynde ender ligger øverst på kimningen.

	Nu fletter du med de lange ender af flettepilen. Før dem op over den flettede kimning, og fortsæt med at flette. Flet kimningen videre på almindelig vis. Gør det samme med det andet sæt flettepil. Nu er alle 6 tynde ender låst inde fletværket.

	Når du slutter kimningen af, lader du de sidste ender af det ene sæt flettepil blive flettet hen over det andet. De sidste tre ender fletter du hen over de første ender. Dermed er de første ender låst. Sy de sidste ender godt ind i fletværket.

Flet op i en spids


På fuglefoderhuse og tætflettede kræmmerhusekan du have brug for at flette op i en spids.


Det kan være lidt besværligt, da stageafstandenbliver meget mindre, efterhånden som du fårflettet op. Her er et par tips til, hvordan du kommer i mål.




	Når du kan mærke, at det er svært at komme igennem mellemrummene på stagerne, slutter du den franske sideflet eller kimning færdig, du er i gang med. Sæt stagerne samme med en strip to og to 5-8 cm fra fletværket.

	Selvom du samler stagerne to og to, kan afstanden mellem stagerne stadig blive meget tæt. Du kan f.eks. flette fransk sideflet, krydsflet eller kimning. Sørg for at flette med tynd pil. Det gør det meget lettere at lave fletværket. Den stage, du skal flette bagom, følger du op med en finger og lægger flettepilen bag stagen, mens du holder stagen på plads med venstre tommelfinger. Træk flettepilen godt ned, så den sidder godt. Fortsæt med at flette. Når du har fået flettet et par omgange, vil stagerne have samlet sig to og to, og du kan nu klippe stripsene af og fortsætte med at flette på samme måde.

